จับตา ICN วิ่งแรง หลังคว้างาน “สดช.” กว่า 1.3 พันล้าน
จับตาราคา ICN ทะยานแรง หลังคว้างานสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) มูลค่า 1,341 ล้านบาท ระยะเวลางาน 1,800 วัน
จับตาราคา ICN ทะยานแรง หลังคว้างานสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) มูลค่า 1,341 ล้านบาท ระยะเวลางาน 1,800 วัน
20 ก.พ. 2566

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทได้ลงนามสัญญาจ้างโครงการพัฒนาระบบนิเวศศูนย์ดิจิทัลชุมชนอย่างยั่งยืน กิจกรรมที่ 1 จัดให้มีศูนย์บริการอินเทอร์เน็ตสาธารณะ (ศูนย์ดิจิทัลชุมชน) จำนวน 1,722 ศูนย์ กลุ่มที่ 2 การเช่าอุปกรณ์พร้อมจัดหาบุคลากรประจำศูนย์ดิจิทัลชุมชน จำนวน 454 ศูนย์ กับสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) มีมูลค่างานรวม 1,341,500,000 บาท (รวมภาษีมูลค่าเพิ่ม) โดยมีระยะเวลาดำเนินงานให้แล้วเสร็จภายใน 1,800 วัน นับถัดจากวันที่ลงนามสัญญา